《天津》
宋代·李浃

津门连渤海，曲折抱长安。食货喧商市，鱼盐乱钓滩。

鼍鸣潮信早，龙过雨声寒。泼剌银刀重，庖人进脍盘。

作者简介：（1152—1209）宋湖州德清人，字兼善。李彦颖子。以荫授承务郎、监淮西惠民局。博览群书，尤好《左传》。宁宗朝历提举浙东常平，宽缓民税，士民感其恩。迁太府少卿，因建言忤韩侂胄，出为福建运判。